
Apel pentru recunoașterea internaţională a genocidului antiromânesc 
înfăptuit de Ungaria în Transilvania de Nord. Un intelectual luptă împotriva 
antiromânismului 


Excelenţelor Lor: 

D-l Joe Biden - Președintele Statelor Unite ale Americii 

D-na Ursula von der Layen - Președintele Comisiei Europene 
D-l Xi Jinping - Președintele Chinei 

D-l Vladimir Putin - Preşedintele Federaţiei Ruse 

D-l Olaf Scholz - Cancelar al Germaniei 

D-l Emmanuel Macron - Președintele Franţei 


D-l Rishi Sunak - Premierul Regatului Unit 


D-l Giorgia Meloni - Premierul Italiei 

D-l Benjamin Netanyahu - Premierul Israelului 

D-l Jens Stoltenberg - Secretar General al NATO 

D-l Mircea Geoană - Adjunct al Secretarului General al NATO 
D-l Antonio Guterres - Secretar General al Organizaţiei Naţiunilor Unite 
Spre ştiinţă, Excelenţelor Lor: 

D-l Viktor Orbân - Premierul Ungariei 

D-na Katalin Novăk- Președintele Ungariei 

D-l Tamás Freund - Președintele Academiei Maghiare de Ştiinţe 
D-l Klaus Iohannis - Președintele României 

D-l Marcel Ciolacu - Premierul României 

D-l loan-Aurel Pop - Președintele Academiei Române 


Mă adresez Excelențelor Voastre în contextul în care, cu doi ani în urmă, Germania a recunoscut genocidul făcut 
între anii 1904-1908 în Namibia, iar președintele SUA Joe Biden a recunoscut genocidul făcut de Turcia în anii 
1915-1916 împotriva armenilor. 


Astăzi se împlinesc 83 de ani de la Dictatul de la Viena impus în 30 august 1940 de Hitler după ce devenise 
Dictatorul Europei. Hitler a obligat România, amenințând-o cu dispariția, să cedeze Ungariei un străvechi teritoriu 
românesc (Transilvania de Nord) având o suprafață de 43.492 km? şi o populaţie de 2.667.000 locuitori, dintre 
care 50,2 % erau români, iar 37,1 % erau declarați maghiari, unii fiind maghiari iar alţii secui sau români 
maghiarizați; restul de 12,7 % fiind de alte etnii, inclusiv evrei. 


Dictatul de la Viena a avut ca urmare genocidul antiromânesc și genocidul antievreiesc înfăptuite de 
Ungaria în Transilvania de Nord întreanii 1940-1944. Au fost, probabil, unele dintre cele mai bestiale genocide 
din întreaga istorie. 


Holocaustul este cunoscut și recunoscut, dar genocidul antiromânesc nu e nici cunoscut și nici recunoscut. 


În cei patru ani de stăpânire maghiară, mii de români au fost martirizați cu o cruzime fără precedent doar pentru 
„vina de a se fi născut români”; autorii crimelor au fost membri ai armatei maghiare, ai poliției și jandarmeriei 
maghiare, membri ai unor organizaţii șovine sau paramilitare maghiare, precum și localnici maghiari. 


Conform unei statistici întocmite în anul 1941 de statul român, în primele 14 luni ale ocupaţiei maghiare în 
Transilvania de Nord s-au înregistrat următoarele crime antiromânești: 919 omoruri, 1126 de schingiuiri, 4126 de 
bătăi, 15893 de arestări, 469 de profanări și devastări colective și individuale, la care se adaugă internarea, 
expulzarea și alungarea forțată peste frontieră a sute de mii de români, toate acestea în timp de „pace”. 


Precizăm că, oficial, Ungaria și România au fost „țări aliate” începând din 23 noiembrie 1940 și până în 23 august 
1944. 


Credem că bestialitatea extremă a genocidului antievreiesc făcut de Ungaria în Transilvania de Nord în anul 1944 
nu ar fi fost posibilă fără experienţele bestiale, de o cruzime nemaiîntâlnită în istorie, exersate timp de trei ani și 
jumătate în cadrul genocidului antiromânesc început în septembrie 1940. În primăvara anului 1944, din ordinul 
autorităților maghiare, în ghetourile din Transilvania de Nord au fost torturați de militari maghiari sau de civili 
maghiari, circa 150.000 de evrei, adică aproape întreaga populaţie de evrei din teritoriu; mulți au fost uciși în 
timpul torturilor; pentru a scăpa de chinuri, mulți s-au sinucis sau au cerut să fie deportaţi cât mai curând posibil 
„la muncă”, la Auschwitz; din cauza a ceea ce li s-a întâmplat în ghetouri, mulți au murit pe drum în vagoanele 
sigilate de maghiari. 85% au fost exterminați la Auschwitz. 


Dacă Ungaria și România nu ar fi fost „aliate”, genocidul antiromânesc s-ar fi soldat cu exterminarea tuturor 
românilor din Transilvania de nord, la fel cum autoritățile maghiare au trimis la moarte toți evreii din Transilvania 
de nord. Iniţial, Ungaria fascistă plănuise uciderea tuturor românilor întrucât aceștia refuzau maghiarizarea și erau 
majoritari în propria lor țară, râvnită de Ungaria pentru valoroasele ei resurse. 


Însuși Hitler, protectorul Ungariei, i-ar fi cerut lui Horthy, liderul Ungariei, Horthy, să 

oprească genocidul antiromânesc; ...dar nu din motive umanitare, ci doar din rațiuni militare (în războiul 
antisovietic, Hitler avea nevoie de petrolul românesc și de armata română). Hitler fusese informat oficial că mulţi 
români din Transilvania de nord se refugiază în teritoriul rămas României, „cu ochii scoși, limbile tăiate și unghiile 


smulse”. 


Pentru a opri bestialul genocid și pentru a elibera cât mai curând posibil Transilvania de Nord, România a fost 
obligată să intre în război de partea Germaniei, având totodată scopul de a elibera și teritoriile răpite României de 
Rusia comunistă (Basarabia și Bucovina de nord) în iunie 1940, conform Pactului Stalin-Hitler semnat la Moscova 
în 23 august 1939. 


Dar chiar și după ce România și Ungaria deveniseră oficial „țări aliate” (23 noiembrie 1940), genocidul 
antiromânesc nu a fost oprit, ci a continuat în forme „mascate”. Imediat după întoarecerea armelor de către 
România, în 23 august 1944, împotriva Germaniei și a Ungariei, genocidul antiromânesc a redevenit bestial. 


Acest genocid e aproape necunoscut întrucât în timpul regimului comunist care a urmat în România și Ungaria 
(1945-1989) nu se putea vorbi de așa ceva, ambele ţări fiind „surori și prietene” în „lagărul socialist” condus de 
Moscova. 


Subliniem faptul că nerecunoașterea de către Ungaria a acestui genocid face imposibilă reconcilierea naţională 
între România și Ungaria, reconciliere obligatorie având în vedere că începând din 2004 acestea au devenit tări- 
surori în cadrul NATO și al Uniunii Europene. Mai subliniez că toate demersurile mele publice - făcute începând din 
anul 2011 - pentru o reconciliere având ca fundament recunoașterea și dezavuarea acestui genocid, au fost 
ignorate de autoritățile maghiare. 


Ca urmare, în numele urmașilor victimelor a genocidului antiromânesc înfăptuit de Ungaria în Transilvania 
de Nord întreanii 1940-1944 (printre victime au fost tatăl meu Victor Ilieșiu și bunicul meu după mamă Vasile 


să obligaţi moral Ungaria să adopte legi având ca următoarele scopuri: 


1). Cunoașterea, recunoașterea, condamnarea și memoria genocidului antiromânesc înfăptuit de Ungaria în 
Transilvania de Nord între anii 1940-1944. 


2). Reconcilierea româno-maghiară având ca fundament cunoașterea, condamnarea și memoria acestui genocid. 


3). Interzicerea cultului persoanelor vinovate de săvârșirea genocidului antiromânesc și 
a celui antievreiesc înfăptuite de Ungaria în Transilvania de Nord între anii 1940-1944. 


4). Interzicerea organizațiilor și simbolurilor cu caracter fascist antiromânesc și antisemit. 


5). Asumarea de către Academia Maghiară de Științe a unui Raport de prezentare a genocidului antiromânesc și 

a genocidului antievreiesc înfăptuite de Ungaria în Transilvania de Nord între anii 1940-1944. Raportul va fi 
elaborat de Academia Română în colaborare cu Academia Maghiară de Științe și cu Institutul Naţional pentru 
Studierea Holocaustului din Romania Elie Wiesel. Raportul va fi adoptat de Parlamentul Ungariei și va fi publicat pe 
web-site-ul acestuia în limbile maghiară, română, ivrit, engleză. 


6). Manualele școlare de istorie vor include obligatoriu rezumatul Raportului într-un limbaj adaptat nivelului de 
studiu. Universitățile de stat de științe istorice, politice, sociale, juridice și militare din Ungaria vor include Raportul 
în bibliografia obligatorie. 


7). Declararea zilei de 9 septembrie - Ziua memoriei genocidului antiromânesc și genocidului antievreiesc din 
Transilvania de Nord în timpul ocupației maghiare dintre anii 1940-1944, întrucât în 9 septembrie 1940, în comuna 
Trăznea din judeţul Sălaj, a fost înfăptuit un bestial masacru antiromânesc și antievreiesc. 


8). Construirea Monumentului memoriei genocidului antiromânesc și a genocidului antievreiesc din Transilvania de 
Nord în timpul ocupaţiei maghiare din anii 1940-1944, monument amplasat în centrul capitalei Ungariei. 


9). Înfiinţarea Muzeului memoriei genocidului antiromânesc și a genocidului antievreiesc din Transilvania de Nord în 
timpul ocupației maghiare din anii 1940-1944, având sediul în centrul capitalei Ungariei. Muzeul se va afla sub 
egida Academiei Maghiare de Științe și va avea un web-site cu conţinut specific editat în limbile maghiară, română, 
ivrit și engleză. 


10). Pedepsirea negării, aprobării, justificării sau minimalizării prin orice mijloace publice, a genocidului 
antiromânesc și a genocidului antievreiesc din Transilvania de Nord în timpul ocupaţiei maghiare. 


11). Interzicerea acordării numelor persoanelor vinovate de săvârșirea unor infracțiuni în cadrul genocidului 
antiromânesc și a genocidului antievreiesc din Transilvania de Nord, unor străzi, bulevarde, scuaruri, pieţe, parcuri 
sau altor locuri publice, precum și unor organizaţii. 


* * * 


Chiar dacă unele dintre crime nu au fost comise de reprezentanți ai autorităților maghiare (militari, jandarmi 
etc) ci de persoane civile maghiare, statul maghiar e responsabil de toate aceste crime având în vedere condițiile pe 
care le-a creat deliberat pentru înfăptuirea lor. 


Iată câteva exemple de victime ale genocidului fizic sau cultural: persoane masacrate în masă, bătute 
bestial, schingiuite, mutilate, ucise, profanate după ucidere; persoane arestate abuziv sau 
ilegal; persoane deportate, expulzate sau forțate să se refugieze (zeci de mii de etnici români, bărbați și femei, au 
fost duși la muncă forțată în Ungaria și Germania, mulți dintre ei ajungînd în lagărele de 
exterminare); persoane înfometate deliberat pentru a muri de foame; persoane terorizate psihic sau violate 
sexual; persoane victime ale deznaționalizării şi renunțării la propria identitate prin schimbarea numelui și a 
prenumelui românesc cu nume și prenume maghiare, sau prin schimbarea forțată „religiei românești” cu una 
„maghiară”; persoane private de școlarizare în limba maternă; persoane deposedate abuziv sau ilegal de proprietăți 
legale; persoane care nu își puteau exercita profesia (dascăli, avocaţi, medici, farmaciști, funcționari, meseriași etc) 
pe motiv că anterior stăpânirii maghiare au fost implicate în activități românești; persoane care nu prezentau 
încredere față de statul maghiar; persoane lipsite de drepturi pentru că nu cunoșteau limba maghiară; persoane 
obligate să asiste la torturarea sau la uciderea propriilor părinţi, a propriilor copii sau a propriilor soți sau soții; 
persoane obligate să asiste la violarea propriilor mame sau soții, a propriilor fiice sau nepoate; persoane silite să 
decadă din condiția umană, fiind obligate să are pâmântul cu plugul sau să-l grape cu grapa, în locul 
vitelor; persoane scuipate sau bătute pentru că vorbeau românește pe stradă; persoane torturate pentru că 
spuneau că românii și strămoşii lor daco-romani au locuit continuu în Transilvania. 


Mulţi români au fost terorizați și bătuţi sistematic pentru a fi obligaţi să se refugieze „de bună voie” în teritoriul 
rămas României; fără nicio explicaţie, fruntașii românilor de la orașe și sate erau expulzați în vagoane de vite, 
plumbuite; cei care refuzau expulzarea erau aruncați dincolo de granița provizorie impusă în 1940, după ce erau 
maltratați sălbatic pentru ca nu cumva să se întoarcă; totalul refugiaților și al expulzaţilor a fost de 500.000, adică 
aproape 40% din cei peste 1.300.000 de români care trăiau în Transilvania de Nord. 


Adeseori se comiteau crime „ritualice” exemplare împotriva românilor, de o fantezie fără egal în cruzime. Orice 
român putea deveni oricând subiectul unor asemenea crime. 


lată exemple de monstruozitate extremă a 
genocidului: românilor li s-au sfărâmat dinții și li 
s-au zdrobit oasele cu ciomege; li s-a turnat 
petrol în cap și li s-a dat foc; li s-au smuls 
unghiile; li s-au smuls părul, barba sau mustățţile, 
cu carne cu tot; li s-au tăiat urechile, li s-au scos 
ochii cu baionetele, li s-au tăiat buzele sau li s-a 
smuls limba din gură ca să nu mai vorbească 
limba română; erau obligaţi să-și bea sîngele ce 
le curgea din răni, să mănânce fecale și să bea 
urină; multor românce gravide le-a fost spintecat 
pântecele cu baioneta pentru a fi scoși copiii 
nenăscuţi care erau apoi ciopârțiţi sau zdrobiţi 
până mureau; tot cu baioneta erau uciși și copiii 
din legân; unor fete, după ce au fost violate li s- 
au tăiat sânii, pentru ca finalmente să fie ucise. 
Și multe altele... 


Toate aceste crime trebuie cunoscute și dezavuate de întreaga comunitate internațională, în primul rând de Ungaria 
și de maghiarii de azi, chiar dacă aceștia nu au nicio vină pentru ceea ce au comis unii dintre înaintașii lor. 


* * * 


lată câteva exemple de crime preluate din volumul „ARDEALUL [Transilvania], PĂMÂNT ROMÂNESC. Problema 
Ardealului văzută de un american”, publicat în România în octombrie1944; autor: Milton G. Lehrer, născut în 
1906 la New York, doctor în Drept Internaţional la Universitatea din Paris: 


<<Ocupaţia maghiară în Ardealul de Nord [pp.390-396]./.../ [În septembrie 1940] Trupele de honvezi [soldaţi 
maghiari] și-au făcut o intrare... triumfală pe pământul de pe care fuseseră alungate în 1918 [când Marea Adunare 
Naţională din Transilvania a decis unirea acesteia cu Țara-Mamă, România]. Martiriul românilor reîncepea după 22 
de ani de viață liberă. Barbariile (cititorul va vedea din faptele relatate că termenul nu este prea grav) comise de 
unguri asupra românilor din teritoriul cedat au început chiar din prima zi a ocupării Transilvaniei. /.../ 


Până acolo a mers înverșunarea maghiară împotriva a tot ceea ce e românesc, încât nu au fost cruțate nici măcar 
bisericile românilor. Ai impresia, trecând în revistă miile de barbarii comise de bandele horthyste imediat după 
ocuparea teritoriului cedat, că ele se integrează într-un plan bine chibzuit: desființarea radicală a românismului sau A 


/...[/ extirparea românilor de pe pământul Transilvaniei. 


De altfel, ungurii nici nu făceau un secret din acest plan. Am văzut care erau intenţiile criminale ale tânărului 
Levent, eroul cărții lui Diics6 Csaba, cu privire la românii transilvăneni. Regăsim patologica lui profesie de credință 
în nenumărate articole de gazetă și într-o întreagă literatură ultrașovină maghiară, menită să întrețină în popor ura 
împotriva românilor [la pag.307 a cărții, Milton G. Lehrer a scris următoarele: «În fulminanta sa lucrare 

intitulată „Nincs Kegyelem” („Fără milă”), apărută la Budapesta în 1939, Dücsö Csaba /.../ ne arată (la pag.155- 
156) că scopul urmărit de organizația Levente a tinerilor maghiari este exterminarea românilor prin toate 
mijloacele /.../: „Voi suprima pe fiecare valah (român) ce-mi iese în cale! Pe fiecare îl voi suprima! Nu va fi îndurare. 
Voi aprinde noaptea satele valahe (române)! Voi trage în sabie toată populaţia; voi otrăvi toate fântânile și voi ucide 
până şi copii în leagăn! În germene voi distruge acest neam ticălos și hoţ. Nu va fi pentru nimeni nici o milă!” „Nici 
pentru copiii din leagăn, nici pentru mama care va naște un copil... Voi suprima pe fiecare valah și atunci nu va fi 
în Transilvania decât o singură naţionalitate, cea maghiară, naţia mea, sângele meu! /.../. Nu va fi milă!" /.../ 
Te întrebi înmărmurit, cum a putut guvernul maghiar patrona asemenea îndemnuri la asasinat, la bestialități și 
barbarii odioase, făcute în numele unei „organizații legal constituite... pentru pregătirea premilitară a tineretului 
ungar”?!» lată continuarea textului de mai sus, publicat de Diics Csaba în cartea „Nincs Kegyelem” („Fără milă”): ,... 
Și voi ucide pe copiii de la sân /.../ În sămânță am să distrug acest popor bastard, de bandiți [poporul român]... /.../ 
Eu n-am decât o ţintă: Marele Imperiu Maghiar și națiunea maghiară de 50 de milioane! /.../ 50 de milioane de vieți 
maghiare mulțumite... Da, numai asta mă interesează și voi ști să fac loc generației viitoare, celor 50 de milioane ai 
secolului următor [sec.21]. Loc! Loc pe străbunul pământ unguresc, rasei milenare! Rasei maghiare! Celelalte trebuie 
să piară! Vor emigra, vor muri sau le voi stârpi eu."(pp.156-157). /.../ 


În ziarul budapestan „Pesti Hirlap” din 15 aprilie 1932 întâlnim aceste proiecte de viitor /.../: „Dacă noi ungurii vom 
reocupa tara (este vorba de Transilvania — n.n.), /.../ daco-românii vor trebui să dispară de pe teritoriu.” /.../ 


Corespondentul din Turda al ziarului „Universul” [București, 23 sept. 1940] relatează în felul următor intrarea /.../ 
trupelor maghiare pe teritoriul Transilvaniei anexate: „Primul măcel s-a comis în cinci colonii din imediata vecinătate 
a frontierei. Din primele ore ale ocupației, românii au fost măcelăriți. Uliţele și casele sunt pline cu pete de sânge, iar în 
jurul lor se înfățișează ochilor peisajul unui abator: picioare retezate cu topoarele, femei ciopârțite, capete terciuite și 
mâini învineţite desprinse din încheieturi. Unii dintre morţi /.../ au fost spânzurați de cumpăna fântânilor”. Nu fără 
temei scrisese Diics6 Csaba în a sa „Nincs Kegyelem” [„Fără milă”] că „În noi fierbe sângele lui Attila, al lui Árpád și al 
lui Gingis Han”! 


(Datele și faptele de mai jos sunt citate din broșurile: Les assassinats şi Les Destructions d'Eglises, apărute [în 1942, 
la București] în ciclul „Un an de dominație maghiară în Transilvania de Nord” [„Un an de domination magyare dans 
la Transylvanie du Nord,]). 


Dintre toate masacrele în masă săvârșite de unguri, două se detașează din linia comună prin ferocitatea lor: cele 
comise de armata și de populația ungurească în comunele Trăznea și Ip din județul de frontieră Sălaj. Cităm din 
broşura Les assassinats: 


„Comuna Trăznea a fost ocupată de către trupele ungurești la 9 sept.1940. Ca și când armata de ocupaţie ar fi 
executat un ordin primit, îndată ce satul a fost invadat de soldaţi, un veritabil potop de foc și sânge s-a abătut asupra 
lui. Toate armele moderne au fost utilizate pentru a satisface instinctele brutale: puști, mitraliere, tunuri și grenade... 
După ce au fost trase primele salve, soldații au pătruns în case și au asasinat pe oricine se găsea în calea lor, incendiind 
casele. Cazul preotului român Traian Costea, care, după ce a primit un glonte în cap, a fost tras pe galeria de lemn a 
presbiteriului [casa preotului]— căruia i s-a dat foc și care a ars în întregime cu cadavrul preotului — este tipic” ...N- 
au fost cruțați nici copiii, nici bătrânii. /.../ Femeii Ana Negrean de 65 de ani i s-au tăiat mâinile. Femeia Ana Sălăjan 
în vârstă de 31 de ani, deși însărcinată, a fost străpunsă cu baioneta. Vasile Nărgăraș a fost găsit cu capul spintecat 
în două; în fine, copilul Sălăjan Ion de 2 ani a fost ucis cu grenada. 


În comuna Ip, 155 de bărbaţi, femei şi copii au fost exterminați de militari şi de bandele lui Horthy. Casele lor au 
fost prădate și apoi arse. /.../ 


În judeţul și orașul Cluj [cel mai important din Transilvania] s-au înregistrat în cursul lunilor septembrie și 
octombrie câteva crime din cele mai abominabile. La 23 sept.1940, în casa preotului Andrei Bujor, au fost adunaţi și 
uciși preotul și soţia sa, ... copilele Lucia, licențiată în litere, Mărioara, studentă în anul II a Facultăţii de științe și 
Victoria, în clasa a VIII-a de liceu, Natalia Petrea, soția institutorului Gh. Petrea, fiica şi mama acestuia din urmă și, 
în fine, servitoarea preotului Bujor, numită Juhasz. /.../ 


La Cluj, în primele zile ale ocupaţiunii, un mare număr de români au fost uciși pe străzi, în casele lor proprii sau în 
alte părţi, fără nici un motiv și întotdeauna „cu aceeași cunoscută bestialitate”. În noaptea de 14-15 sept., vameşul 
Ion Almașul a fost ridicat de acasă de către un soldat ungur, împușcat în stradă, străpuns cu baioneta și după aceea 
călcat cu picioarele. /.../ Soldatul român Alexandru Badea, reîntors dintr-o concentrare, este aruncat din tren de 
către tovarășii lui de călătorie unguri și strivit sub roțile vagoanelor. 


In comuna Someșeni, aproape de Cluj, țăranul Ion Pantea este ucis de către soldaţii unguri prin tăierea arterelor de 
la mâna dreaptă și împlântarea unei baionete în inimă, sub ochii îngroziți ai fiicelor lui... 


În comuna Vădăsel, la 30 nov.1940, o bandă de unguri venind din comuna Vișea decapitează cu lovituri de topor pe 
tânărul Ciocănaș. 


In comuna Poieni, agricultorul Gh. Bane este torturat în așa mod de soldaţii unguri, încât după două zile moare în 
chinuri groaznice. 


Cea mai oribilă crimă, însă, care a fost comisă în jud.Cluj este aceea săvârșită în comuna Huedin, la 10 sept.1940, 
asupra protopopului ortodox Aurel Munteanu, care a murit în cele mai groaznice chinuri. Cităm din broșura Les 
assassinats: „Un ofițer ungur (din nou un ofițer!) l-a arestat în stradă pe când el se ducea la o înmormântare și, 
împreună cu o bandă de asasini, l-a torturat în chipul cel mai bestial timp de patru ore. Cu o răbdare și o 
perversitate diabolică, ei l-au bătut la început cu pumnii și apoi cu măciucile, până ce el a căzut la pământ. Apoi i-a 
fost smulsă, după același rit sadic, venerabila sa barbă de preot creștin cu bucăţi de carne, smulgându-i în același 
timp părul de pe cap cu piele cu tot. /.../ Călăii i-au sucit mâinile până i-au rupt oasele. Culmea bestialităţii a fost 
atinsă de asasinul Budai János Gyepu care de mai multe ori i-a vârât un băț în gură cu asemenea forță încât băţul i-a 
ieşit prin ceafă şi după ce a expiat [a decedat], în urma acestor abominabile torturi, asasinii i-au aruncat cadavrul 
[.../ într-un şanţ al proprietății nobilului ungur, contele Bánffy”. 


Socotim că până și Attila s-ar fi cutremurat de barbariile comise la Huedin de maghiarii care se reclamă direcți 
succesori ai „biciului lui Dumnezeu” [așa cum a fost supranumit Attila, liderul hunilor]! 


Zeci de asemenea sălbăticii au fost comise /.../; în judeţul Târnava Mică, la Agrișteu, /.../ tânărului român Emanuil 
Costea, înainte de a fi omorât, i s-au ars ochii și i s-a smuls limba din gură; /.../ 


„Masacrele au fost săvârșite, spune autorul broșurii Les assassinats, atât de către armata ungară cât și de bandele de 
civili unguri. Câteodată torturile au fost duse până la ultima limită a rezistenţei ființei omenești, cu o ferocitate 
dementă și o imaginaţie maladivă. Unii au scăpat de la moarte numai din cauză că aceste brute demente credeau că 
victimele lor sucombaseră de-acum”. 


Teroarea [pp.397-399].Încurajată de atitudinea trupelor ocupante, care în loc să păstreze ordinea s-au dedat ele 
însele la crime /.../, populația ungurească din Transilvania, excitată până la paroxism, și-a dat frâu liber instinctelor 
primare, dedându-se la cele mai înfiorătoare fărădelegi. În comuna Marghita din judeţul Bihor, trei femei, dintre 
care una de 16 ani, au fost chemate la primărie și violate de 7 ţărani unguri. După viol, ei au tăiat sânii victimelor. 


[| 


În comuna Cuzăplac din județul Bihor, un sublocotenent ungur și civilul Szabo lancsi au forțat pe lucrătorul PI. să 
înghită bucăți din drapelul românesc în timp ce ei îl loveau crunt. 


Ar fi să nu mai terminăm dacă am enumera toate cazurile pe care ni le citează broşura sus-menţionată. Ne-am fi 
îndoit de veracitatea [veridicitatea] celor afirmate de autorul cărții, într-atât sunt de îngrozitoare faptele relatate, 
dacă nu ni s-ar fi furnizat de către autor datele precise cu privire la numele victimelor cât și cu privire la domiciliile 


lor. /.../ 


Mii de broșuri erau difuzate pe teritoriul Transilvaniei de către propaganda maghiară de la Budapesta, instigând la 
omoruri /.../. Cităm un fragment dintr-una din broșurile de ațâțare maghiare contra românilor 

transilvăneni: „Datoria noastră este să stârpim naţia valahă, să nimicim orice urmă a seminţiei blestemate și să 
spintecăm chiar pântecele femeilor care poartă în el un pui de valah” 


Azi, când sunt cunoscute atrocitățile săvârșite de germani în toate țările prin care au trecut, te întrebi care sunt 
maeştrii şi care, elevii?!... 


Prin cele două broșuri mai sus-menţionate, Les assassinats şi Les Destructions d'Eglises, s-au adus în fața lumii 
civilizate și într-o limbă de circulație universală grave acuzaţii împotriva Ungariei, bazate pe o documentare dintre 
cele mai ample. Dacă aceste acuzaţii ar fi fost false sau inexacte, Ungaria, pentru păstrarea prestigiului ei neîntinat, 
avea datoria să risipească pe bază de documente toate învinuirile ce i se aduceau. Deși sunt la curent cu aproape 
toate publicaţiile în limbi străine care au apărut până la sfârşitul anului 1943 la Budapesta, nu-mi este cunoscută 
nici o carte și nici o broşura prin care să se fi respins în mod serios acuzațiile aduse Ungariei [<<Dimpotrivă. Un 
gazetar maghiar, György Ferenczy, a condamnat /.../ barbaria ucigașilor conaţionali ai săi. lată ce scria el /.../ la 18 
sept.1940: „/.../ Asasinatele şi execuțiile se ţin lanţ, și toate acestea doar pentru că unica vină a nenorocitelor 
victime este aceea de a se fi născut român (...). /.../ ...Cadavrele martirilor asasinați cu o sălbatică cruzime vestesc 
că instinctul bestial s-a eliberat și barbarismul și răzbunarea joacă dansul sălbatic al morţii (...) /.../ A chinui fără 
vreun motiv politic, cu un vandalism necruţător, oameni lipsiţi de apărare — este nemaiîntâlnit în istoria statelor 
civilizate ale Europei. /.../ Nu-mi rămâne altceva decât să mă rușinez că m-am născut secui-maghiar /.../” (Golgota 
în Transilvania, Bucureşti, 1941, p. 6-8) >> - Notă scrisă de Milton G. Lehrer]. /.../ 


Statisticile sumare care au putut fi dresate ulterior învederează o recrudescenţă a teroarei dezlănțuite de maghiari. 
/...[/ Parte dintre români au fost întemnițați, parte au fost trimiși pe front, alţii au luat drumul Germaniei pentru 
munci forțate și, în sfârșit, foarte mulţi l-au luat pe acela de unde nimeni nu se mai reîntoarce. Până la data de 30 
oct.1941 numărul deţinuţilor români era de 13.000! La sfârşitul anului 1943, acest număr era de trei ori mai mare 
[!]. Lagărele ungare de la Budapesta, Debrecen, Pospâkladany, Békéscsaba, Kistracsa gemeau de români, la fel, de 
altfel, ca și închisorile ungurești [mulți nu s-au mai întors niciodată]. /.../ 


„Apărătorii creștinismului” — dărâmători de biserici [pp.399-409]. Ocupând Transilvania cedată, ungurii s-au 
năpustit asupra bisericilor românești —ortodoxe și greco-catolice, cu o furie care nu-i onorează, desigur, pe 
pretinșii apărători ai creştinismului. /.../ 


Știind din istoria trecutului că Biserica a fost cea mai puternică fortăreață înăuntrul căreia românii și-au menţinut 
nealterată naționalitatea, ungurii din 1940 și-au închinat toate eforturile lor deznaţionalizării prin religie și aceasta 
prin mijloace violente. Mii de români au fost obligaţi să-și renege credința strămoșească, îmbrățișând una din 
religiile maghiare, pentru a se pierde astfel definitiv în masa ungurească. /.../ 


Cităm textual din broşura Les Destructions d'Eglises: „In judeţele din est /.../ biserici românești ortodoxe și greco- 
catolice au fost distruse. Ungurii, înarmați cu topoare, târnăcoape și securi, se aruncau în grupuri asupra bisericilor 
și distrugeau în câteva ore până la temelie ceea ce credința românească a ridicat ani de-a rândul pentru gloria lui 


N 


Dumnezeu”. 


Judeţele în cauză sunt acelea locuite de secui, foștii adversari de moarte ai maghiarilor, azi deznaționalizaţi, aproape 
complet. /.../. Absolut toți preoţii români din Secuime s-au văzut constrânși să părăsească regiunea.>> 


* * * 


Iată alte exemple preluate din volumul „TEROAREA HORTHYSTO-FASCISTĂ ÎN NORD-VESTUL ROMÂNIEI. 
Septembrie 1940 - octombrie 1944”, volum elaborat de I. Ardeleanu, G. Bodea, M. Fătu. O. Lustig, M. Mușat, 
L.Vajda; Editura Politică, București, 1985: 


<<„Barbariile au început în prima zi de ocupaţie în judeţele Satu Mare și Bihor. /.../ Călugării de la mănăstirea Bicsad 
„„ S-au pomenit asaltaţi de un grup de tineri din organizaţia [maghiară] Levente. Scoși din chilii și puși la rând în curte, 
preoții au fost scuipați, loviți cu pumnalele, iar un grup de 20 ţărani s-au pomenit împresurați de altă bandă și 
măcelăriți. /.../ Bandele de leventi au trecut în Țara Oașului și în Maramureş, unde au masacrat toți românii întâlniți. 
/.../ La Săpânța, țăranii au fost bătuţi cu frânghii ude, apoi puși să-și sape mormântul...” - ziarul „Universul”, 
București. 


În 7 sept. 1940, soldaţii horthyşti au arestat douăzeci de țărani români în comuna Mihai Bravu. l-au dus într-un 
cimitir părăsit unde i-au bătut cu patul puștilor, le-au legat mâinile la spate cu sârmă și i-au întrebat dacă vor să fie 
împușcați sau spânzurați. La întrebarea „pe cine vreţi să împuşcăm mai întâi” un ţăran a răspuns: „Pe mine”. Întrebat 
pentru ce motiv, acesta a răspuns: „Ca să nu-mi văd copiii morţi” — avea doi copii lângă el. 


Acţiuni criminale au loc în toate localităţile locuite de români, imediat ce a pătruns în ele armata horthystă de 
ocupaţie, victimele acestor acţiuni fiind mai ales români, dar și evrei. 


În noaptea de 5-6 sept.1940, la intrarea armatei horthyste în comuna Medieşul-Aurit (jud. Satu Mare), trei soldaţi s- 
au prezentat la casa fostului primar Gh. Petricean, l-au ridicat, l-au dus la marginea satului, l-au înjunghiat cu 
baionetele, i-au scos ochii și l-au împușcat. 


În 8 sept. 1940, la ieşirea din Nușfalău, 11 români (nouă bărbaţi și două femei) au fost uciși fără motiv; bărbaţii - 
prin înfingerea baionetei în inimă, femeile - prin înjunghiere. În aceeași zi, în Zalău, trupele horthyste de 

ocupție „au asasinat 7 oameni, din care 4 femei /.../. Cadavrele femeilor au fost desgolite și batjocorite [...]. Cadavrele 
au fost îngropate jumătate pentru a fi mâncate de câini.” 


In 9 sept. 1940, în com. Treznea (Trăznea), jud. Sălaj, românii, dar și evreii, sunt masacrați prin împușcare, 
străpunși cu săbii și baionete, iar casele atacate cu grenade și incendiate. 


„Nicolae Brumar a fost luat de acasă și împreună cu soţia și cele două fiice au fost împușcați, apoi sfârtecaţi cu 
baionetele. Vasile Mărgăruș a fost ridicat de acasă, străpuns cu baioneta în mai multe părţi ale corpului, și apoi 
împușcat în cap. Preotului ortodox, ascuns în casa parohială, i s-a dat foc și a ars împreună cu casa. /.../ Învățătorul cu 
soţia s-au refugiat din fața urgiei în comuna Pusta. Au fost prinși și aduși amândoi în Trăznea, unde au fost răstigniţi 
de ușa bisericii și împușcați”. 


Declaraţie de martor: „După încetarea focului de arme, ungurii au pus mâna pe copiii de români și de vii îi aruncau în 
văpaia focului (caselor incendiate), arzând de vii în chinuri groaznice”: 


Anei Negreanu (65 ani) i s-au tăiat mâinile. Ana Sălajan (31 ani), fiind însărcinată, a fost străpunsă cu baioneta. 
Vasile Mărgăruș a fost găsit cu capul spintecat în două... /.../ În acest masacru au fost implicați groful maghiar Ray 
Ferenc, notarul și preotul maghiar reformat din Treznea. 


La 10 sept.1940 s-a comis o crimă monstruoasă la Huedin a cărui victimă a fost protopopul Aurel Munteanu din jud. 
Cluj. /.../ Martirajul acestuia a avut loc astfel: „...o bandă de 21 de unguri agresivi l-au schingiuit, timp de 4 ore, cu o 
ferocitate care întrece orice închipuire. /.../ ...L-au lovit peste cap, peste faţă, peste braţe cu ciomege. I-au smuls părul 
și barba din rădăcină, cu carne cu tot. Budai Janos Gyepu i-a înfipt un baston în gură de mai multe ori până i-a ieșit 
prin ceafă. Și totul se petrecea sub privirile soldaților unguri.” 


În comuna Ip, jud. Sălaj, în noaptea de 13-14 sept.1940, „echipe de ostași unguri, însoţite de iredentiști și membri ai 
Gărzii naţionale au scos din case pe toți românii care nu fugiseră, i-au bătut până la sânge și i-au schingiuit, 
zdrobindu-le oasele și smulgându-le unghiile, apoi i-au împușcat. Femeile, în plus, au fost batjocorite, iar copiii 
spintecați. După măcel a urmat jaful cadavrelor și al caselor celor omorâți. Cadavrele au fost cărate apoi cu căruțele, 
unii încă respirau, și îngropate într-o groapă comună”. 


Rememorarea masacrului de la Ip de către Gavril Butcovan [paragraf preluat din ziarul „Gardianul, august, 

2008]: „Aveam doar 16 ani. În familie eram de toţi 10 suflete, printre care 8 copii. /.../ Pe când tata a vrut să deschidă 
ușa, soldaţii erau deja în curtea noastră. Unul dintre criminalii horthyști s-a răstit la el, spunându-i să iasă afară. La 
câteva secunde am auzit cinci bubuituri de armă. /.../ Când am ieșit l-am văzut pe tata care zăcea cu fața în jos. M-am 
îndreptat înspre el, moment în care asasinii horthyști au tras în mine. Cuprins de groază m-am prăbușit lângă corpul 
neînsuflețit al părintelui meu. Mi-am dat seama că sunt în viaţă, simțind o arsură puternică. În momentele următoare 
am văzut cum criminalii i-au executat pe fraţii mei. În fața casei, la câţiva metri de mine, au ucis-o pe sora-mea, Maria, 
de 18 ani, care a fost împuşcată în piept cu cartușe dum-dum. Fratele Mihai, de 8 ani, a fost împușcat în burtă, iar 
surioara Ana, de 5 ani, a fost secerată de gloanţțele criminalilor. Fratele Viorel, de 11 ani, a vrut să fugă spre grădină, 
însă soldatul care-l urmărea l-a împușcat în cap. Pe surioara Paulina, de doar 11 luni, au sfârtecat-o cu baionetele în 
leagăn. /.../ Unii români au fost bătuţi până ce și-au dat duhul. Lui Dumitru Sarca i-au tăiat mâinile, lui Dumitru Chiș 
i-au scos ochii, iar lui Pavel Sarca i-au smuls unghiile de la mâini. /.../ În 14 septembrie 1940, orice român întâlnit pe 
stradă sau găsit acasă a fost împușcat.” [închei citatul din ziarul „Gardianul”] 


În 18 sept. 1940, în com. Aghireş, jud. Cluj, săteanul Ghe. Boc a fost ridicat de acasă de militari maghiari și a fost 
torturat bestial câteva zile. A fost silit să-și sape singur groapa, a fost împușcat iar trupul i-a fost ciopârțit cu săbiile. 


Un document al Ministerului român al Afacerilor Externe consemna: „Soldați, jandarmi și bande înarmate de 
„patrioţi” civili cutreierau satele românești devastând locuinţele și schingiuind populația românească pașnică și fără 
apărare. Unora li s-au zdrobit oasele cu ciomegele, alții au fost împunși cu baionetele, altora li s-au scos ochii, li s-au 
tăiat urechile, unei fetițe de patru ani din Șuncuiuș (jud. Bihor) i-au turnat petrol în cap și i-au dat foc, altora le-au 
sfărâmat dinţii, li se smulgea părul cu carne (cazul femeii Maria Dobradin Cluj), li se tăiau buzele (Suciu Tănase din 
Cluj), alții au fost siliţi să bea sângele ce le curgea din răni, două fete, una de 18 ani și alta de 14 ani din comuna Mihai 
Bravu (jud. Bihor), au fost schingiuite bestial fiindcă nu au lăsat să fie violate, unora li se punea sodă caustică pe piele 
peste care se turna apoi apă caldă (cazul lui Cocoi Florea din Voiniceni, jud. Someș). Lui Dumitru Matei din Oradea i s- 
au scos ochii cu baioneta (18 sept. 1940) și, în același oraș, fusese silit un bătrîn pensionar român, la 6 sept. 1940, după 
ce a fost maltratat, să mănânce fecalele și să bea urină [...]. Sute de tineri români au fost puși la jug ca animalele și 
siliți să are și să grape.” 


În 24 sept. 1940, în satul Mureșenii de Câmpie, jud. Cluj, în casa parohială a preotului Andrei Bujor au fost ucişi de 
către militari maghiari toți membrii familiei preotului, cantorul și învățătorul din sat, precum și membrii familiilor 
acestora care se aflau în casa parohială (în total 11 persoane). Masacrul s-a făcut la îndemnul contelui maghiar 
Albert Wass, scriitor şi poet, al cărui palat se afla în apropiere. 


Cel mai mare istoric român, Nicolae Iorga, scria la 24 sept. 1940 în ziarul „Universul”: „Ce s-a petrecut acolo [în 
Transilvania de Nord] la luarea în stăpânire de armata și administraţia ungară, sub ochii ei și fără nici o încercare de 
a o opri, ba chiar cu binevoitorul ei concurs, întrece orice închipuire /.../. Spânzurări cu capul în jos, răstigniri, baterea 
cuielor în cap, presărarea cu var nestins a rănilor; acestea au fost, după câte știu până acum - și martiriul se 
deslușește tot mai mult - semnele civilizaţiei poporului care s-a dezonorat prin asemenea acte. Statul român va face ce 
crede. Din partea noastră n-avem decât un sfat. A nu se clinti un fir de păr din capul unui cetăţean maghiar al 
României.'>> 


* * * 


Prezentăm câteva episoadele finale ale din genocidul antievreiesc înfăptuit de Ungaria pe teritoriul 
Transilvaniei de Nord, exemple preluate din volumul „PROCESUL GHETOURILOR DIN NORDUL 
TRANSILVANIEI”, volum alcătuit de Oliver Lustig, Editura AERVH, București, 2007 [n.r. textele de mai jos 
reprezintă fragmente din Actul de acuzare]: 


<< În Ungaria horthystă a fost cel mai vechi fascism din Europa, fiind primul care a introdus legi antievreiești, deja 
în anul 1920, prin legiferarea instituției „numerus clausus” în universităţile din Ungaria. /.../ 


Precum va rezulta din documentele acestui proces, șovinismul ... guvernului Ungariei (guvernul Sztójay) a întrecut 
chiar și așteptările hitleriștilor germani. /.../ 


Încă în preambulul instrucţiunilor [n.r. instrucţiuni date în primăvara anului 1944 de autorităţile statului 
maghiar] se spune: „Guvernul Regal Ungar, în scurt timp va curăţi țara de evrei. Curăţirea o ordon pe regiuni, iar în 
vederea atingerii scopului, evreimea, fără deosebire de sex sau vârstă, va fi transportată în lagăre de concentrare 
anume desemnate. |n.r. toți evreii din Transilvania de nord au fost închiși în ghetourile înființate de autoritățile 
maghiare în principalele orașe din Transilvania de nord, /.../ 


Scopul mărturisit al acestor măsuri de tortură și cruzimi a fost determinarea evreilor să declare unde și-au ascuns 
banii și bijuteriile, dar în cursul instrucției și judecării acestui proces, s-a dovedit că, foarte de multe ori, acest scop 
fusese numai un pretext, iar adevăratul zel era schingiuirea și torturarea populației evreiești, pentru a desăvârși cu 
un ceas mai devreme exterminarea evreilor, lucru despre care toți acești comandanți și supraveghetori aveau 
cunoștință că este un plan bine determinat. /.../ 


„„„[In ghetoul din Oradea] mii de persoane au fost schingiuite, bătute și torturate de o grupă bestială de 
schingiuitori, compusă din ofițeri și plutonieri de jandarmi, instruiți special în acest scop. In cursul schingiuirilor și 
drept consecinţă a acestora s-au ucis [sinucis] 17 persoane, iar multe persoane au murit în urma acestui tratament. 


PA 


Depoziţia martorului Schwartz Ernest [3 aug.1945]: „La bărbați testiculele au fost lovite și torturați cu curent 
electric. Era un mod de inchiziţie obișnuit la femei ca un pol al curentului electric a fost [să fie] băgat în vagin, iar 
celălalt în gura victimei. /.../ Cunosc numele unor victime, care de groaza schingiuirilor s-au sinucis cu otravă în toiul 
schingiuirilor /.../. Era un obicei ca în cazul când ... nu au ajuns la rezultate prin chinuirea bărbatului, atunci au adus 
soţia și copii (pentru a fi} chinuiti în fața bărbatului, a tatălui, ca să scoată vreo declarație cu privire la afirmativa 
valoare ascunsă. Cunosc un caz când internatul, ca să scape de bătăi și schingiuiri, a declarat de la început ce anume 
valori sau bani au ars. Cu toate acestea a fost bătut până la sânge. Știu că au fost mulţi, care au murit în urma acestui 
tratament /.../. Numărul acelor victime care astfel au fost bătuţi, schingiuiți și batjocoriţi în această instituţie de 
inchiziţie se ridică la mai multe mii de persoane [doar în Oradea].” /.../ 


Martorul Nussbaum Adalbert: „...Au început să mă bată cu o ferocitate nemaipomenită, după aceasta au pus 
picioarele mele pe o zdreanţă udată, mi-au astupat gura cu cioarapii mei, au adus o mașină de electricizare; un pol al 
curentului l-au agăţat în [de] penisul meu, iar celălalt pol la degetul mic al mâinii stângi și au dat drumul la mașina 
electrică, făcând curent întrerupt ca să fie mai dureros. De durere am fost nevoit să sar la o înălțime de un metru de la 
pământ. /.../ Știu că aparatul electric l-au aplicat la femei în așa fel, că un pol al curentului a fost condus în uterul 
femeii, iar celălalt la degetul mic al mâinii strângi, astfel chinuindu-le cu curent întrerupt. Aceasta am auzit-o atunci 
de la soţia lui Bárdos Ladislau... /.../ Am fost transportat [la Auschwitz] în ziua de 27 mai 1944; în vagon am fost 
înghesuite 75 de persoane cu un vas de apă și un vas pentru necesităţi. Era mare căldură și o situaţie insuportabilă. 
Am fost debarcaţi în Auschwitz ... /.../. În lagărul de muncă, din cca. 7.000 de persoane, bărbaţii orădeni, după cât știu, 
au rămas în viață 4 persoane, restul [ceilalţi] au fost omorâți prin bătăi, prin înfometare, boli și nimiciţi în camera de 
gaz(are)."/.../ 

Martorul dr. Feher Andrei: „...Prima zi am fost torturat timp de 2 ore și jumătate în continuu. /.../ ...Fără să mă lase să 
vorbesc ceva, [inspectorul Horvăth Jozsef] a început să întoarcă manivela mașinii de electrizare, am fost silit să iau în 
mâna dreaptă și stângă electrodul pozitiv, respectiv negativ și astfel oscilarea s-a produs în corpul meu. Ajutorul lui a 
manipulat aparatul de radio și cu cât eram mai tare chinuit, a făcut ca radioul să cânte mai tare, ca să nu se audă 
strigătele mele. Am primit vreo 40 de lovituri pe talpă, 50 de palme, {iar} electricizarea s-a făcut în variate forme. La 
început numai în cele două mâini trebuia să ţin electrozii, apoi urma ca unul dintre electrozi format special pentru a-l 
pune în gură, ca un fel de zăbală, trebuia să îl pun în gură. Era ceva grozav [groaznic] când (în) toţi dinţii am simţit 
oscilarea curentului electric. Dacă n-am ţinut electrodul destul de strâns în dinţi sau de chinuri [din pricina chinurilor] 
l-am lăsat să cadă jos, am fost bătut cu o cruzime extraordinară, cu ciomege și pumni. Au mai făcut alte variante cu 
electricizarea, din care îmi amintesc că, în ultima jumătate de oră, când 8 călăi au luat parte la torturarea mea, m-au 
legat cu o sfoară de un baston. Mi-au introdus un electrod în anus, iar cu celălalt au atins membrul [penisul] meu. /.../ 
După cum am auzit, și femeile au fost grozav [groaznic] chinuite mai cu seamă prin electricizare.” /.../ 


Soţia lui Guttmann Emanoil: „Eu am fost cercetată ... în camerele de chinuire timp de 6 zile după înființarea ghetoului. 
„Acolo am găsit mulţi oameni și chiar cunoștințe de-ale mele, trântite la pământ în chinuri groaznice, după bătăile și 
schingiuirile la care au fost supuși. /.../ Mi-au dat în mână un mâner în legătură cu (un) generator mic de electricitate 
și aceasta a trebuit să-l ţin pe inimă iar celălalt pol al cablului era prins de limbă. Au probat [încercat] să introducă 
cablul electric și în vagin, dar au renunțat, eu având hemoragie din cauza bătăii primite. La fel au făcut în celelalte 
zile, până când am spus unde sunt bijuteriile... /.../ La început au chinuit numai pe bogați, iar pe urmă i-au luat pe 
rând pe toți, după locuinţe, și chinurile erau din ce în ce mai groaznice. /.../ ... Trebuia să spăl urmele de sânge, 
vomitări sau fecale ale celor chinuiti, care n-au putut să se stăpânească din cauza schingiuirilor.” /.../ 


Este concludentă în ceea ce privește intențiunea schingiuirilor de a grăbi sfârșitul acestor oameni, condamnați la 
moarte, depoziția martorului dr. Jakab Ludovic, din care rezultă că anchetatorii, cu ocazia schingiuirilor, de multe 
ori s-au adresat victimelor cu cuvintele: „De ce ţii la aceste nimicuri și de ce nu descoperi [desconspiri] unde le-ai 
ascuns, căci peste câteva zile și așa vei fi băgată în groapa cu var.” /.../ 


Acuzata Megyesi Elisabeta [moașă]s-a purtat tot timpul extrem de brutal cu evreicele pe care le cerceta. /.../ ...A 
examinat pe tânăra Glück Ița în vârstă de 16 ani, care deși era virgină, totuși acuzata a examinat-o rupându-i cu 
mâinile himenul și producându-i hemoragie. /.../ Glück ţa ... a primit o infecție generală și, în cursul transportului 
spre Auschwitz, a murit în vagon. /.../ 


În ghetoul din Satu-Mare s-au întâmplat schingiuiri așa de mari ... , încât cei internați în ghetou se îmbulzeau la 
trenurile de deportare numai ca să scape de maltratările din ghetou. /.../ 


Soţia lui Delmann Andrei: „...Din nou descălțată de pantofi și din nou am fost bătută și schingiuită. /.../ Am fost atât 
de mult zdrobită încât corpul meu a fost plin de vânătăi și n-am putut să umblu fiind transportată de 2 persoane. Peste 
o săptămână din nou am fost chemată la anchetă și atunci de frica bătăii m-am prezentat benevol la un 

transport |n.r. spre lagărul „de muncă” de la Auschwitz]ca să fiu transportată cât se poate de urgent, astfel am 
scăpat de alte schingiuiri.” /.../ 


„„„După cum rezultă din probele de la dosar foarte mulţi evrei au fost astfel maltrataţi. /.../ ...Ger6 Alexandru ... după 
ce într-o zi fusese grav schingiuit, a doua zi, când a fost chemat din nou la cercetări, de groaza schingiuirii s-a 
sinucis. /.../ 


Martorul dr. Weinberger Emanoil: „...D&saknay mi-a poruncit să dansez sârba în așa fel ca să ating cu capul plafonul 
colibei ce era la o distanţă de o jumătate de metru de capul meu. Cu picioarele umflate, pline de vânătăi |n.r. din cauza 
bătăilor la tălpi] am fost silit să dansez sârba, în care timp, D&saknay mă lovea cu bastonul de cauciuc peste burtă și 
spate... /.../...Am văzut ducând la colibă și pe fiii mei Weinberger Eric și Norbert și am auzit tipetele și strigătele 

lor. /.../ După o jumătate de oră am văzut pe un nyilaș [n.r. fascist maghiar] aducând la colibă pe soția mea, iar pe cei 
doi fii ai mei i-au introdus într-o cameră alăturată, pentru a vedea cum va fi torturată mama lor; /.../ ...au bătut-o la 
tălpile picioarelor așa de tare încât eu din grajd am auzit tipetele și vaietele ei., /.../ 


Deportarea tuturor evreilor din toate ghetourile din Ardeal [n.r. Transilvania de Nord] s-a făcut în modul cel mai 
neomenos. Pe căldurile de la sfârșitul lunii mai, sau de la începutul lunii iunie 1944 au fost îmbarcaţi într-un vagon 
de marfă câte 70-80 de persoane, de-a valma bărbați, femei şi copii, tineri și bătrâni, sănătoși şi bolnavi. În fiecare 
vagon nu s-a pus decât 2 găleți, una pentru apă, alta pentru W.C. Înainte de îmbarcare fiecare evreu a mai fost 
percheziționat odată, pentru ca să le fie confiscate și ultimele obiecte ce eventual putuseră dosi. După îmbarcare în 
vagoane, acestea au fost închise cu lanțuri speciale, iar pasagerii n-au mai fost lăsați prin gări să-și ia apa necesară, 
sau să golească gălețile murdare. S-a întâmplat chiar mai mult, și anume, cadavrele celor care au murit în cursul 
transportului, nu au fost scoase din vagon până la Auschwitz, care era stația finală. Trenurile cu nenorocitele 
victime au fost conduse până la gara Koșice [în Slovacia], iar acolo predate soldaților germani care le-au condus 
până la lagărul de muncă și exterminare de la Auschwitz și Birkenau. 


Şi cu aceasta, primul act din tragedia evreilor din Ardeal [Transilvania de Nord] a luat sfârșit, urmând ca actul 
următor să fie săvârșit în lagăre de exterminare de către maeștrii (naziști ai - nn) discipolilor (hortyști - nn / 
fasciști maghiari), care săvârșiseră primul act.>> 


* * * 


Excelenţele Voastre, aşa cum am mai spus, fac prezenta solicitare inclusiv în numele urmașilor victimelor 
genocidului antiromânesc printre care s-au numărat doi dintre înaintașii mei (din fericire, amândoi au scăpat cu 
viață). 


Tatăl meu, Victor llieșiu, între anii 1940-1944, a fost ameninţat, agresat și scuipat de fasciști maghiari, pentru că s-a 
manifestat public împotriva totalitarismului horthyst, fiind redactor la singurul ziar românesc existent în acei ani în 
Transilvania de Nord, „Tribuna Ardealului” din Cluj. 


Bunicul meu după mamă, Vasile Mureșan, administrator al oraşului Baia-Mare în perioada interbelică (înainte de 
Dictatul de la Viena), a protestat public împotriva crimelor fasciste maghiare antiromânești încă din septembrie 
1940. În primăvara anului 1944, s-a manifestat public împotriva arestării în ghetouri, în condiţii inumane, a tuturor 
evreilor din Baia-Mare și din împrejurimi. Bunicul a trimis-o de mai multe ori pe mama mea - care avea atunci 25 
de ani - la ghetoul de la marginea orașului Baia-Mare ca să ducă evreilor mâncare, haine și pături, 

întrucât majoritatea acestora au fost obligaţi să stea sub cerul liber, în ploaie și vânt, zeci de zile și nopți, până când 
au fost trimiși spre exterminare la Auschwitz. La începutul lunii octombrie 1944, bunicul meu a fost înștiințat de 
autoritățile maghiare că va fi spânzurat în centrul orașului împreună cu trei preoți români, trăind astfel coșmarul 
spânzurării iminente; execuţia nu a avut loc întrucât armata română a eliberat orașul mai devreme decât se estima. 


Sorin llieșiu 
Bucureşti, 30 august 2023 

(http://www.napocanews.ro/tag/dictatul-d-ela-viena), genocid (http://www.napocanews.ro/tag/genocid), sorin iliesiu 
(http://www.napocanews.ro/tag/sorin-iliesiu) 


Q O nouă rută cultural-turistică pe harta României: Cavalerii Teutoni 
(http://www.napocanews.ro/2023/08/o-noua-ruta-cultural-turistica-pe-harta-romaniei-cavalerii- 
teutoni.html) 

Institutul Elie Wiesel critică dur întâlnirea ambasadorului Israelului la București, Reuven Azar cu George Simion: 
„Holocaustul nu este un subiect pentru tranzacţii politice...” (http://www.napocanews.ro/2023/08/institutul-elie- 
wiesel-critica-dur-intalnirea-ambasadorului-israelului-la-bucuresti-reuven-azar-cu-george-simion-holocaustul-nu- 
este-un-subiect-pentru-tranzactii-politice.html) 


Acad. loan Aurel Pop anunţă proteste dacă planurile Guvernului Ciolacu merg mai departe: ‘Vom ieși cu toții în 
stradă” (http://www.napocanews.ro/2023/08/acad-ioan-aurel-pop-anunta-proteste-daca-planurile-guvernului- 
ciolacu-merg-mai-departe-vom-iesi-cu-totii-in-strada.html) 


Expoziţia „SFÂNTUL GHEORGHE ȘI FLORILE DE AUR” a artistei Simona-Teodora Roşca-Neacșu 
(http://www.napocanews.ro/2023/08/expozitia-sfantul-gheorghe-si-florile-de-aur-a-artistei-simona-teodora- 
rosca-neacsu.html) 


Limba Română (http://www.napocanews.ro/2023/08/limba-romana.html) 


Apel pentru recunoașterea internațională a genocidului antiromânesc înfăptuit de Ungaria în Transilvania de Nord. 
Un intelectual luptă împotriva antiromânismului (http://www.napocanews.ro/2023/08/apel-pentru- 
recunoasterea-internationala-a-genocidului-antiromanesc-infaptuit-de-ungaria-in-transilvania-de-nord-un- 
intelectual-lupta-impotriva-antiromanismului.html) 

Val de ură pe internet după reacţia președintelui lohannis la explozia de la Crevedia. Ce spunea președintele în urmă cu 
8 ani, după tragedia de la Colectiv (https://r3media.ro/val-de-ura-pe-internet-dupa-reactia-presedintelui-iohannis-la- 
explozia-de-la-crevedia-ce-spunea-presedintele-in-urma-cu-8-ani-dupa-tragedia-de-la-colectiv/) 


Președintele României, Klaus Iohannis, a reacționat, sâmbătă seara, la tragedia de la Crevedia, 
postând pe pagina de Facebook un mesaj... 


Read more » (https://r3media.ro/val-de-ura-pe-internet-dupa-reactia-presedintelui-iohannis-la-explozia-de-la- 
crevedia-ce-spunea-presedintele-in-urma-cu-8-ani-dupa-tragedia-de-la-colectiv/) 


Source: PARTENER - R3media | Published: 27-08-2023 - 14:35 


Recorder și Digi au spus că orașele de 15 minute sunt „conspiraţie”, dar e pura realitate: Primăria din Alba Iulia a TĂIAT 
peste 540 de locuri de parcare, pentru a face loc transportului durabil, precum „mersul pe jos” 


N 


(https://r3media.ro/presa-le-a-spus-ca-orasele-de-15-minute-sunt-conspiratie-dar-realitatea-i-a-lovit-in-fata-primaria- 
din-alba-iulia-a-taiat-peste-540-de-locuri-de-parcare-pentru-a-face-loc-transpor/) 

Primăria Municipiului Alba-Iulia va renunța la 548 de locuri de parcare în oraș, mai mult decât dublu 
față de cifra... 


Read more » (https://r3media.ro/presa-le-a-spus-ca-orasele-de-15-minute-sunt-conspiratie-dar-realitatea-i-a-lovit-in- 
fata-primaria-din-alba-iulia-a-taiat-peste-540-de-locuri-de-parcare-pentru-a-face-loc-transpor/) 


Source: PARTENER - R3media | Published: 25-08-2023 - 14:34 


Cluj, lași și alte 15 orașe din România s-au angajat să ajungă la zero-net emisii CO2 până în 2040. Obiective: reducerea 
consumului de carne, de lapte, de haine noi și de mașini pentru locuitori (https://r3media.ro/cluj-iasi-si-alte-15-orase- 
din-romania-s-au-angajat-sa-ajunga-la-zero-net-emisii-co2-pana-in-2040-obiective-reducerea-consumului-de-carne-de- 
lapte-de-haine-noi-si-de-masini-pentru-locuitori/) 


17 orașe din România s-au înscris în proiectul „Cities race to zero” (Orașele care aleargă către zero), 
ceea ce reprezintă... 


Read more » (https://r3media.ro/cluj-iasi-si-alte-15-orase-din-romania-s-au-angajat-sa-ajunga-la-zero-net-emisii-co2- 
pana-in-2040-obiective-reducerea-consumului-de-carne-de-lapte-de-haine-noi-si-de-masini-pentru-locuitori/) 


Source: PARTENER - R3media | Published: 23-08-2023 - 20:35 

